CELEX: 32014R0369
Language: hr
Date: 2014-04-10 00:00:00
Title: Provedbena uredba Komisije (EU) br. 369/2014 оd 10. travnja 2014. o 212. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

11.4.2014   
            
            
               HR
            
            
               Službeni list Europske unije
            
            
               L 108/52
            
         PROVEDBENA UREDBA KOMISIJE (EU) br. 369/2014
   оd 10. travnja 2014.
   o 212. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.
            
         
               (2)
            
            
               Odbor za sankcije Vijeća sigurnosti Ujedinjenih naroda (UNSC) 31. ožujka 2014. odlučio je izbrisati dvije osobe sa svojeg popisa osoba, skupina i subjekata na koje se treba primjenjivati zamrzavanje financijskih sredstava i gospodarskih izvora. Nadalje, 3. travnja 2014. Odbor za sankcije Vijeća sigurnosti Ujedinjenih naroda odlučio je izbrisati jednu osobu s popisa.
            
         
               (3)
            
            
               Prilog I. Uredbi (EZ) br. 881/2002 trebalo bi stoga na odgovarajući način ažurirati,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. travnja 2014.
      
         
            Za Komisiju,
         
         
            u ime predsjednika,
         
         
            voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   
   
      PRILOG
      Sljedeći unosi pod naslovom „Fizičke osobe” u Prilog I. Uredbi (EZ) br. 881/2002 brišu se:
      
                   
               
               
                  
                     „Amran Mansor (alias Henry). Adresa: Kg. Sg. Tiram, Johor, Malezija. Datum rođenja: 25.5.1964. Mjesto rođenja: Johor, Malezija. Državljanstvo: malezijsko. Broj putovnice: A 10326821. Nacionalni identifikacijski broj: 640525-01-5885. Druge informacije: Pušten na slobodu i navodno se nalazi u Indoneziji. Datum uvrštenja na popis iz članka 2.a stavka 4. točke (b): 9.9.2003.”
                  
               
            
                   
               
               
                  
                     „Abderrahmane Kifane. Adresa: 25 via Padre Massimiliano Kolbe, Sant'Anastasia (NA), Italija. Datum rođenja: 7.3.1963. Mjesto rođenja: Casablanca, Maroko. Državljanstvo: marokansko. Datum uvrštenja na popis iz članka 2.a stavka 4. točke (b): 17.3.2004.”
                  
               
            
                   
               
               
                  
                     „Son Hadi Bin Muhadjir (alias (a) Son Hadi bin Muhadjr, (b) Son bn Hadi Muhadjir, (c) Son Hadi bin Mujahir). Adresa: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, Istočna Java, Indonezija. Datum rođenja: 12.5.1971. Mjesto rođenja: Pasuran, Istočna Java, Indonezija. Državljanstvo: indonezijsko. Broj putovnice: R057803 (indonezijska putovnica na ime Son bn Hadi Muhadjir). Nacionalni identifikacijski broj: 3514131205710004 (indonezijska osobna iskaznica na ime Son Hadi). Datum uvrštenja na popis iz članka 2.a stavka 4. točke (b): 13.4.2012.”